Title: Categoria per defecte en Passejada pels pastorets
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'Passejada pels pastorets'

L'ORIGEN DELS PASTORETS.
L’origen dels Pastorets es troba en el teatre religiós que, durant l'edat mitjana, es representava en les celebracions religioses que es realitzaven de Nadal a Reis.
Més endavant, sobretot durant els segles XVII i XVIII, l’Església prohibeix les representacions teatrals que es feien en els temples i, evidentment, els Pastorets. Tot i que es fan algunes representacions fora de les esglésies, la tradició perd importància.

Contesta les següents preguntes:
- Quan parlem de l'origen dels Pastorets, amb què el relacionem?
- Quan i per què les representacions dels Pastorets perden importància?

Actualment, els Pastorets han experimentat una nova revifalla. En aquest sentit, han augmentat les poblacions que han recuperat o incorporat la seva representació. A més, apareixen més sovint als mitjans públics, com per exemple el programa que va emetre TV3 "Objectiu Pastorets", però també la seva presència en el programa Polònia, de la mateixa televisió. Un dels elements que últimament ha pres més força i que s'ha anat popularitzant, en moltes d’aquestes representacions, són “els ‘cuplets’ o les ‘garrofes’ que els pastors canten satiritzant els fets més destacats de la vida local, del país o del món succeïts durant l’any i que el públic coreja i rubrica amb rialles i aplaudiments.” Tradicionari del Nadal català. Joan Soler i Amigó.

Mireu-vos primer el següent vídeo dels Pastorets de Calaf, mentre representen els cuplets:

El primer cuplet que es canta correspon al text de l'obra, i diu així:

De noies fines i guapes
bé que n'hi ha en aquest món,
però cap de tan bonica
com la meva Isabeló.
Veient-la tan ensucrada
i amb aquest parlar tan dolç,
em ve el desig de ser mosca
per tastar tanta dolçor.
Ja poden mirar-la
i estarem d'acord
que poques se'n troben
com la Isabeló.

A continuació es canten altres cuplets que solen variar d'un any per l'altre. Podeu mirar-vos en l'enllaç amb els Pastorets d'Igualada els cuplets de diferents anys.

Ara us toca a vosaltres. Heu de fer un cuplet, intentant mantenir el número de versos. Podríeu fer-lo sobre algun aspecte del vostre institut, tingueu en compte el to simpàtic, però també irònic que solen tenir.