Title: Què en penseu del Nadal?
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

Les festes de Nadal són festes molt intenses i vives.
Són festes, al mateix temps, que ni tothom les viu igual ni tothom les valora de la mateixa manera:
- Hi ha qui creu que s'ha perdut el caire religiós que tenien i que actualment no són altra cosa que una promoció del comerç i del consum exagerat.
- Hi ha qui considera, en canvi, que el Nadal és sobretot període de retrobament i unió familiar i que només per això ja val la pena de viure'l intensament.
- Hi ha qui considera que l'arribada de nous costums, cada cop més presents en el Nadal actual, han fet perdre el caire familiar i tradicional que havien tingut aquestes festes.
- En canvi, hi ha qui pensa que l'arribada d'aquests costums i tradicions noves no només ajuden a enriquir el Nadal, sinó també a valorar més aquells que són propis, "de tota la vida".
- Hi ha qui creu que no pot ser que costums tan nostres com el pessebre, el tió o els Reis es vegin desplaçats per l'arbre de Nadal o el pare Noel.
- En canvi hi ha qui pensa que sense perdre els costums propis és bo acceptar-ne de nous ja que encara fa més ric el Nadal.

El fòrum que us proposem, precisament, és per parlar d'aquestes festes:
- Què en penseu?
- Quin sentit tenen per vosaltres?
- Hi ha coses que no us agraden?
- Com les viviu?
- Etc.