Title: La botànica del Nadal
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

La importància, sobretot com a elements decoratius, però també pel seu simbolisme, de la molsa i el suro, dels rams de boix grèvol, el galzeran i el vesc, així com l'avet, fan evident que hi ha també una botànica de Nadal.
És interessant que coneguem el significat i valor que tenen dins l'entorn festiu, però el Nadal i tot el que l'envolta val la pena que el coneguem des de diferents perspectives.

Pot valer la pena que plantegem, des de la matèria de les Ciències Naturals, el coneixement d'aquestes plantes també des de la perspectiva de la botànica. Pot ben ser que acabin descobrint, que, a voltes, les creences, algunes d'antiquíssimes, tenen el seu fons de veritat. Al vesc, per exemple, encara actualment se li donen utilitats de caire mèdic.