Title: Els altres pessebres vivents
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

Recerca sobre els pessebres vivents a Catalunya

Cada cop són més les poblacions de Catalunya que representen pessebres vivents. Si el vostre centre o l'alumnat del vostre centre és d'una d'aquestes poblacions, podríeu plantejar-vos almenys dos tipus de treballs o recerques a realitzar.
- El coneixement del pessebre vivent de la població. Es tractaria que realitzessin una petita investigació. Història. On i quan se celebra. Quants figurants hi participen. Quines escenes s'hi representen. Alumnat del centre que hi participa. Entrevistes. Fotos...
- Els pessebres vivents a Catalunya. Dóna per molt. Des d'una petita investigació sobre la seva distribució geogràfica, fins a la comparació de les característiques de diferents pessebres vivents. Aprofitar per conèixer la vida, oficis, feines dels nostres avis i àvies, presents en molts d'aquests pessebres...

També podem plantejar-lo com un treball de la classe. Distribuïm la classe en grups, cadascun dels quals fa la recerca d'un aspecte.

Com a mostra, deixem diferents enllaços que us poden ser d'utilitat, tot i que també podeu donar autonomia a l'alumnat en la seva recerca proporcionant-los els enllaços al Google i al Youtube que teniu a continuació.

Pessebres vivents google / Pessebres vivents youtube

Coordinadora de pessebres vivents Web que dóna informació dels pessebres vivents de les poblacions que formen part de la coordinadora. Cal tenir en compte, però, que moltes poblacions que fan pessebres vivents no formen part de la coordinadora.

Festes.org Proporciona informació general sobre els pessebres vivents. Informació específica sobre alguns dels més característics. I proporciona un nombre important d'enllaços a d'altres.

Enllaços a alguns vídeos de diferents tipus de pessebres vivents:
La Llacuna
Llers
Òrrius
Brunyola
Borgonyà (Cornellà de Terri)