Title: Les plantes de Nadal
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

El boix grèvol

El boix grèvol: És un arbust, tot i que alguns exemplars assoleixen fins als 10 o 12 metres d’altura. Es troba, sobretot, al sotabosc de fagedes i rouredes.L’abús que es feia de la seva recollida o tala en els boscos obligà la Generalitat a declarar-la planta protegida. Per tant, quan el trobem al bosc, no el podem ni tallar ni agafar-ne cap branca. Val la pena saber que serveix d'aliment a molts animals del bosc. Dels exemplars que es comercialitzen se n’ha de justificar la procedència.

Marca quina de les dues afirmacions és verdadera.

- El boix grèvol és un arbre d'uns 10 metres d'altura. Les seves branques són molt usades com a element decoratiu en les festes de Nadal. Serveix per alimentar molts animalons del bosc. Les persones que van a buscar-ne al bosc poden agafar-ne un màxim de dues branques.
Feedback: ALERTA! És un arbust protegit i per tant no se'n pot agafar, ni tan sols dues branquetes.
- El boix grèvol és un arbust molt bonic. Actualment, com que és una espècie protegida, només es pot vendre justificant-ne la seva procedència.
Feedback: CORRECTE!

El galzeran

El galzeran o boix marí: És un arbust, relativament petit. Es troba sobretot en sotaboscos d’alzines i és força comú en els boscos propers a la costa, molt possiblement d’aquí sorgeix el nom de boix marí. Tota la planta es caracteritza per un verd fosc molt potent, enmig de la qual s’hi troben els fruits d’un vermell intens. En certes zones de Catalunya és també espècie protegida.

Marca quina d'aquestes afirmacions és totalment correcta.

- És un arbust que viu sobretot en boscos d'alzines. La planta es caracteritza per tenir un verd fosc molt potent. Alguns exemplars creixen prou com per superar l'altura de les alzines mitjanes.
Feedback: ALERTA! Es tracta d'un arbust petitó. No sol arribar a un metre.
- És un arbust que viu sobretot en boscos d'alzines, majoritàriament en els boscos propers a la costa. També se'l coneix amb el nom de boix marí. En algunes zones del país és espècie protegida.
Feedback: MOLT BÉ!
- Arbre petitó, també conegut amb el nom de boix marí. Sol trobar-se sota els alzinars i tot ell té un color verd fosc molt intens.
Feedback: ALERTA! El galzeran és un arbust!

La flor de pasqua

Flor de pasqua. Flor originària de Mèxic. Introduïda com a ornament de Nadal, des de no fa pas massa anys, actualment s’ha convertit en una típica imatge del Nadal, ja que és estrany no veure-la, durant aquestes dates, en la majoria d’aparadors, taulells o entrades d’oficines, escoles i hospitals. Ha passat a ser, a més, decoració nadalenca en la majoria de cases.

De quin país és originària?

- Mèxic
Feedback: Molt bé!

Quina és cada una?

Aparella cada imatge amb l'explicació corresponent.

- MOLT BÉ!
- Tens alguna parella que no està bé!
- boix grèvol
Feedback: Arbust. Els exemplars més grans poden arribar a 10 metres d'altura. Es troba en el sotabosc de rouredes i fagedes. És espècie protegida.
- galzeran
Feedback: Arbust petitó. També se'l coneix per boix marí. És comú en el sotabosc dels alzinars i més en els boscos de les muntanyes costaneres.
- flor de pasqua
Feedback: Planta originària de Mèxic. Durant els últims anys s'ha convertit en planta, gairebé imprescindible, com a element decoratiu del nostre Nadal.

El vesc, planta sagrada

El vesc.

Menció especial, no només pel seu caire decoratiu, sinó pel valor que se li dóna com a portador de la sort.

El vesc és una planta parasitària que viu sobretot de les branques d’arbres com els roures, les alzines, els pins i els avets. Es troba a la major part d’Europa.

Els celtes la consideraven una planta sagrada i els seus druïdes la collien com a planta que els donava força i que els guaria de tots els mals. I com diu Joan Soler Amigó, en el Tradicionari del Nadal Català, “ La imaginació entremaliada se’ns en va cap als coneguts còmics d’Astèrix el gal, recordant la poció màgica que el druïda els prepara per donar-los la fortalesa, d’acord amb una recepta secreta de la qual el vesc era l’ingredient principal”.

Quines afirmacions són certes?

- Planta parasitària que viu en arbres com el roure i l'alzina. Es considera que és portadora de bonaventura.
Feedback: CORRECTE!
- Els celtes la consideraven sagrada i per això els seus druïdes la collien per preparar els seus medicaments i pocions.
Feedback: CORRECTE!
- Els celtes van començar a considerar-la sagrada a partir de l'època d'Astèrix, el gal.
Feedback: O bé tens alguna informació incorrecta o te'n falta alguna!
- En el còmic d'Astèrix, el gal, el druïda del poblat fa servir el vesc com a ingredient principal en la preparació de la poció màgica.
Feedback: CORRECTE!

El vesc en la tradició catalana

Pel que fa a la tradició catalana, el mateix autor, tot recollint informació de Violant i Simorra, en diu: “També és un efectiu amulet casolà contra les bruixes i els mals esperits; i té virtut per fer venir llet a les vaques. En-certes- poblacions empordaneses, un “vescarsi” de plata penjat al coll de les criatures, com una medalleta, els facilitava la dentició.”

Actualment els rams de vesc solen ser objecte de regal i, un cop a casa, o bé es pengen a la porta o prop de l’entrada, segons es diu, per evitar l’entrada dels mals esperits i donar sort a tothom que visqui en aquella casa.

- MOLT BÉ!
- Alerta! Hi ha algun aparellament que no és correcte!
- Era creença que el vesc
Feedback: actuava com a amulet contra bruixes i mals esperits.
- A l'Empordà penjaven un vescarsi al coll de les criatures
Feedback: ja que creien que els feia avançar la dentició.
- Actualment, se sol regalar i es col·loca
Feedback: a la porta o a l'entrada de la casa.
- És costum actual posar-lo a la porta o entrada de la casa
Feedback: perquè es creu que dóna sort a tothom que hi viu.