Title: Pessebres i Pastorets propers
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

Conèixer la gran quantitat d'activitats que generen els pessebres, els pessebres vivents, els Pastorets, les cavalcades de Reis, és a dir, descobrir la importància que tenen en el teixit social i associatiu de la població, de les poblacions veïnes o de la nostra comarca, pot ser una recerca prou interessant per proposar al nostre alumnat.

Alguns d'aquests treballs o recerques podrien ser:
- Buscar a partir de la premsa local o comarcal poblacions on es representen els Pastorets o les cavalcades de Reis. En aquest cas aprofitem per treballar la consulta o la recerca d'informació en l'agenda de la premsa.
- El mateix tema pot convertir-se en un projecte de recerca de quart. Per exemple: a) Fer una investigació sobre els Pastorets del poble. b) Fer una fitxa sobre tots els Pastorets que es representen a la comarca. El mateix, però, podem plantejar-nos-ho amb els pessebres vivents o les cavalcades de Reis.
- Plantejar-nos una petita recerca, a nivell de centre, sobre la incidència que aquestes activitats tenen en l'alumnat: participant com a actor o actriu en els Pastorets, en pessebres vivents o en les cavalcades de Reis.
- Incorporar en la revista del centre entrevistes a persones que destinen part del seu temps a una d'aquestes activitats.
- ...