Title: Els genis de l'hivern
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

Els genis del Nadal

El cicle de Nadal el trobem ple d'un seguit de personatges, alguns amb un poder misteriós, i altres representant genis o divinitats menors que ens acompanyen en diferents moments d'aquestes festes.
Són personatges sorgits de vells costums i creences que han anat prenent, al llarg del temps, formes i representacions pròpies. Alguns són personatges dels costums i tradicions dels nostres avantpassats; altres, vinguts de tradicions més fredes.
Fàcilment us vénen al cap Sant Nicolau o Santa Claus, el pare Noel, el tió i el tres Reis d'Orient. Amb ells, però, hi podríem afegir molts altres personatges com la Sibil·la, els innocents i les llufes o l'Home dels Nassos. Però, també, els àngels, els dimonis, els pastors, o el bou i la mula dels pessebres.
Al llarg del recorregut que esteu fent, volem que, almenys d'alguns d'ells, en feu una petita recerca i en tingueu un major coneixement.