Title: Decoració i plantes de Nadal
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

La decoració del Nadal

En les fires de Nadal, s'hi troba tot el material relacionat amb aquestes festes, com:

- El necessari per confeccionar els pessebres. Des de la molsa o escorces de suro, la cova o el portal fins a tot tipus de figures del pessebre, tant les que serveixen per representar el naixement del nen Jesús com el simpàtic caganer.

- Objectes per engalanar com lluminàries, garlandes de bombetes, fanalets, al costat d’estrelletes, boles de Nadal, cintes i garlandes de tots els colors.

Les festes de Nadal, a més, es vesteixen del verd i vermell de plantes, com el boix grèvol, el galzeran o boix marí i, des de fa uns quants anys, s’ha introduït i popularitzat la flor de pasqua. Són plantes que, a més de la seva funció decorativa, molta gent creu que porten bona sort.

Possiblement, però, l'avet de Nadal i el vesc són els dos símbols més representatius de la funció decorativa, el primer, i del caire simbòlic de proporcionar-nos bona sort, el segon.

Us proposem, a continuació, una activitat o lliçó orientada a conèixer quelcom més d'aquestes plantes i l'arbre de Nadal.