Title: El calendari nadalenc
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

El calendari nadalenc

Com hem vist en el text inicial, parlar de Nadal no és parlar d’una festa sinó d’un cicle festiu, que es crea i s’enriqueix amb el pas dels segles i que es manifesta amb un seguit de celebracions, costums i cerimònies, que abasten un període que comença a principis del mes de desembre, diades de Sant Nicolau (6 de desembre) i sobretot la Immaculada (8 de desembre), fins al dia de Reis (6 de gener).

Ara us proposem que us mireu el calendari del cicle nadalenc extret del llibre Tradicionari del Nadal Català de Joan Soler Amigó.

A continuació i partint del model que trobareu en el següent fitxer, heu de sintetitzar el calendari que ens presenta l’autor.

Per fer-ho, cal que tingueu present:

- Convé que remarqueu aquells costums, activitats i festes que considereu més importants i significatius.

- En el vostre calendari, hi podeu afegir, costums, celebracions o activitats que se celebrin o que conegueu de la vostra població. (per exemple, diferents poblacions celebren la Fira de de Santa Llúcia, i moltíssimes la cavalcada de Reis)

La tramesa del fitxer cal fer-la abans de la propera classe.