Title: El Cant de la Sibil·la
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

El Cant de la Sibil·la

Una de les riqueses més grans que té el cicle de Nadal són les nadales. És evident que es tracta d'una riquesa que dóna moltes possibilitats de treball a la matèria de música.

En el període de Nadal, però, s'esdevé, sobretot a l'Illa de Mallorca, una manifestació musical d'una gran bellesa, que l'any 2010 va merèixer ser reconeguda com a patrimoni immaterial de la humanitat, per part de la UNESCO. Estem parlant del Cant de la Sibil·la.

Tradició antiquíssima, durant l'Edat Mitjana molt arrelada a tots els territoris de la Corona d'Aragó, que sortosament ha perdurat fins a l'actualitat a Mallorca. Actualment, la tradició s'està recuperant també a moltes esglésies de Catalunya i del País Valencià.

Des de la matèria de música, sobretot a 3r D'ESO o a l'optativa de quart, pot ser interessant destinar-hi alguna sessió, tant per conèixer qui eren les sibil·les, saber els orígens i evolució del Cant de la Sibil·la i, evidentment, escoltar i conèixer alguna de les representacions que se'n fa.

Per facilitar-vos el treball incorporem un fitxer i una web informativa, així com diferents vídeos on es poden escoltar diferents versions del Cant de la Sibil·la.

El Cant de la Sibil·la (fitxer)
Festes.org (web amb informació sobre la representació i amb diversos enllaços)

El fil de les clàssiques (Blog on s'hi troba dos vídeos amb dues versions del cant i, a més, l'enllaç a la versió de la Maria del Mar Bonet.)
Mallorca. (Vídeo on mostra la tradició a Mallorca, on sol ser cantat per un noi o noia)
Santa Maria del Mar (Barcelona)
Ermita de Santa Anna (Gandia. País Valencià)