Title: Categoria per defecte en SECUNDÀRIA: El cicle nadalenc
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'SECUNDÀRIA: El cicle nadalenc'

A continuació, contesta el següent qüestionari, relatiu al text que acabes de llegir, per comprovar la comprensió feta dels continguts que s'hi expressen.
Aquí tens l'enllaç al text, per si consideres que val la pena tornar-lo a llegir.
Els orígens del Nadal

Pots seguir diferents procediments, i et recomanem que utilitzis el que creus que per a tu és millor.
1. Contestar el qüestionari, sense consultar de nou el text llegit.
2. Primer llegir-te totes les preguntes i decidir si contestes sense consultar de nou el text o si et cal donar-hi una ullada.
3. Consultar de nou el text i si cal fer-ho en cada pregunta.

En tots els casos, abans de fer l'enviament definitiu, cal mirar-se de nou el text, sigui per corregir les respostes errònies sigui per contrastar les respostes obertes.

Durant les festes de Nadal, per exemple, en les cançons pròpies d'aquestes festes, les nadales, però també en molts dels elements decoratius que serveixen per engalanar carrers, botigues i cases... hi ha referències al nen Jesús. Sabries dir per què?

Q: Quina de les dues afirmacions és la més exacta, la primera o la segona?
1. La festa o les festes de Nadal, que són festes cristianes, s'inicien, històricament, quan l'Església decideix establir el 25 de desembre com a data del naixement de l'Infant Jesús.
2. L'origen de la festa de Nadal l'hem de buscar en la celebració del Natalis Solis Invicti de l'època romana, que a partir del segle IV l'Església cristiana transformarà en el Natalis Domini Jesu Christi o naixement del senyor Jesucrist.
A: La segona
Feedback ("La primera"): Torna a llegir el text i fixa't que diu que el cristianisme adapta una festa ja existent.
Feedback ("La segona"): MOLT BÉ!

Q: Quina d'aquestes afirmacions és totalment correcta?
- Només en català, el nom Nadal prové de Natalis, de la llengua dels romans, el llatí. (Només en el cas del català? Potser et cal una repassada al text!)
- El nom Nadal català prové de la paraula llatina Natalis. Exactament igual que el Noël francès. (Els francesos del Nadal en diuen Noël. Noël, però, no deriva de Natalis.)
- Paraules com Nadal en català, Natal en gallec o Natale en italià provenen de la paraula llatina Natalis. (MOLT BÉ!)
A: Paraules com Nadal en català, Natal en gallec o Natale en italià provenen de la paraula llatina Natalis.

Q: De les següents afirmacions, tres són certes i dues no. Sabries dir quines són les certes?
- La festa de Nadal el cristianisme l'adapta de celebracions paganes que es feien quan arribava el solstici d'hivern. (CORRECTE!)
- El Nadal cristià té els seus orígens en la celebració romana, Natalis Solis Invicti, que l'Església adapta el segle X, i la converteix en la diada del naixement de l'Infant Jesús. (Fixa't bé en el segle!)
- El Nadal cristià fou acceptat ben ràpidament per la població que abandonà tots els ritus i creences que celebraven quan arribava el solstici d'hivern. (Potser et convé una ullada al text!)
- Van haver de passar alguns segles perquè el Nadal cristià s'imposés, tot i la pervivència de creences, ritus i costums de la religiositat pagana. (CORRECTE!)
- En el Nadal actual conviuen signes cristians i pagans, enmig d'un fort consumisme. (CORRECTE!)
A: La festa de Nadal el cristianisme l'adapta de celebracions paganes que es feien quan arribava el solstici d'hivern.; Van haver de passar alguns segles perquè el Nadal cristià s'imposés, tot i la pervivència de creences, ritus i costums de la religiositat pagana.; En el Nadal actual conviuen signes cristians i pagans, enmig d'un fort consumisme.

Q: LA RECUPERACIÓ DELS PASTORETS
Tot i que se’n continuaren representant, no serà fins a finals del segle XIX que agafaran una forta embranzida, cosa que va ajudar que se’n publiquessin diferents versions. Les més conegudes i que continuen essent, actualment, les més representades són: El bressol de Jesús, de Frederic Soler, Pitarra; L’Estel de Natzaret, de Ramon Pàmies, i la més tardana, però al mateix temps la que major èxit va assolir, i que continua essent la més representada, Els pastorets o l’adveniment de l’Infant Jesús, de Josep Maria Folch i Torres.

APARELLA!
- La revifalla dels Pastorets es produeix | cap a finals del segle XIX.
- La versió més popular i representada és | Els pastorets o l’adveniment de l’Infant Jesús, de Josep Maria Folch i Torres.
- Els pastorets de Serafí Soler, Pitarra, es coneixen amb el nom d' | El bressol de Jesús.
- La recuperació popular que els Pastorets tenen a finals del segle XIX | ajuda que se'n publiquin diferents versions.
- L'Estel de Natzaret | és la versió dels Pastorets de Ramon Pàmies.

Q: Tot i que hi ha diferents versions dels Pastorets, la gran majoria continuen situant l'acció en el món rural, anterior a la mecanització del camp, i en tots la trama gira al voltant de dos pastors, que són protagonistes de la majoria d'escenes que solen tenir un triple argument:
- Les peripècies que els passen a aquests dos personatges, que es veuen temptats i enganyats pel dimoni.

- La lluita dels àngels amb els dimonis, per alliberar els pobres pastors, de la qual surten victoriosos. Escenes que representen la lluita del bé amb el mal.

- Les escenes que en els Evangelis fan referència al Naixement de Jesús, com ara el moment que l’àngel anuncia a Maria que tindrà un fill, la cerca de Josep i Maria d’un lloc on tenir el fill, i l’adoració que els pastors fan al nen Jesús.

Indica quines d'aquestes afirmacions són correctes!
- Els Pastorets són una representació, del teatre popular, sobre la vida d'un personatge històric com va ser Jesús de Natzaret, que els cristians el consideren fill de Déu. (Alerta! Enlloc s'ha dit que es representi la vida de Jesús.)
- En els Pastorets, hi sobresurten dos pastors, un d'eixerit i decidit, l'altre poruc i rondinaire. (Correcte!)
- La majoria de representacions dels Pastorets se situen en el món rural, anterior a la mecanització. (Correcte!)
- Alguns Pastorets actuals han introduït els dimonis, que s'enfronten amb els àngels, per fer-los més atractius i divertits. (Alerta! La lluita entre àngels i dimonis és un dels arguments que es troben en tots els Pastorets.)
- En els Pastorets es representen escenes del naixement de Jesús. (Correcte!)
A: En els Pastorets, hi sobresurten dos pastors, un d'eixerit i decidit, l'altre poruc i rondinaire.; La majoria de representacions dels Pastorets se situen en el món rural, anterior a la mecanització.; En els Pastorets es representen escenes del naixement de Jesús.