Title: Diversitat de calendaris.
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

Diversos calendaris

Al llarg de la història de la humanitat, són molts i diversos els calendaris que s'han fet servir. La gran influència que el món occidental ha exercit sobre la major part de països de la terra, però, ha fet que actualment en la majoria es tingui com a referent el calendari gregorià, el que nosaltres coneixem.

Malgrat tot, calendaris com el musulmà, el xinès, l'hindú, l'hebreu i altres continuen tenint la seva importància, sobretot a l'hora de determinar els cicles festius, i en alguns d'ells, com ara el xinès, amb una gran incidència en la celebració de l'any nou, que no es correspon amb l'any nou del calendari gregorià.

Indica quina de les tres afirmacions és la correcta.

- Malgrat que el calendari gregorià és el més universal, continua havent-hi calendaris com el musulmà o el xinès que marquen el cicle festiu dels països musulmans, el primer, o el de la Xina, el segon.
Feedback: MOLT BÉ!
- Al llarg de la història hi ha hagut molt calendaris diferents, tot i que actualment l'únic que es fa servir és el calendari gregorià.
Feedback: TOT I QUE ÉS EL MÉS UNIVERSAL, NO ÉS L'ÚNIC!
- Tot i l'existència de diferents calendaris, a nivell festiu, tan sols se celebra el cap d'any del calendari gregorià.
Feedback: NO ÉS CORRECTE! PER EXEMPLE, ELS XINESOS CELEBREN EL SEU ANY NOU EN UNES ALTRES DATES.

Tipus de calendaris

El calendari és una ordenació del temps que les diferents cultures humanes han establert prenent com a referència el sol, la lluna o ambdós alhora. Per tant, els calendaris poden ser:
- Calendari solar: Es fonamenta en el temps que la terra triga a donar la volta al sol. Per exemple, el calendari gregorià.
- Calendari lunar: Pren com a referència els períodes entre una lluna nova i la següent. Per exemple, el calendari musulmà.
- Calendari lunisolar: L'any es divideix tenint en compte els períodes lunars, però per ajustar els anys té en compte la durada dels dies que la terra triga a donar la volta al sol. Per exemple, el calendari xinès.

APARELLA.

- PERFECTE!
- HI HA ALGUN APARELLAMENT QUE NO ÉS CORRECTE!
- Calendari solar
Feedback: Es fonamenta en el temps que la terra triga a donar la volta al sol.
- Calendari lunar
Feedback: Pren com a referència els períodes entre una lluna nova i la següent.
- Calendari lunisolar
Feedback: Té en compte la durada dels dies que la terra triga a donar la volta al sol, pero es divideix tenint en compte els períodes lunars.
- El calendari xinès
Feedback: és lunisolar.
- El calendari gregorià
Feedback: és solar.
- El calendari musulmà
Feedback: és lunar.

El calendari musulmà

El calendari musulmà es basa en els períodes lunars, que són períodes d'entre 29 i 30 dies. Acostumats com estem al nostre calendari, pot resultar-te un xic complicat. Per entendre'l millor, tingues en compte els següents aspectes.
- Els anys són més curts que els del calendari gregorià, cosa que explica que el mes sagrat dels musulmans, el mes del ramadà, cada any vagi canviant de dates.
- El mateix fet explica també que no es pugui establir una coincidència del cap d'any musulmà amb una data concreta del calendari gregorià. Consulta el següent enllaç, per veure'n la correspondència dels últims anys.
- Els anys varien entre uns amb 354 dies i altres amb 355.
- Cada any té 12 mesos. Els mesos tenen, intercalant-se, 29 o 30 dies cadascun. En els anys de 354 dies, hi ha sis mesos de 29 dies i sis amb 30, mentre que els anys que tenen 355 dies són set els mesos amb 30 dies.
- L'any, per tant, és més curt que l'any del calendari gregorià, per això 34 anys del calendari musulmà es corresponen amb 33 del calendari gregorià.

En el següent enllaç trobaràs la fórmula per establir la correspondència.

APARELLA

- MOLT BÉ!
- ALGUN APARELLAMENT NO ÉS CORRECTE!
- L'any del calendari musulmà
Feedback: té menys dies que el del calendari gregorià.
- Cada 34 anys del calendari musulmà
Feedback: es corresponen amb 33 anys del calendari gregorià.
- El primer dia de l'any del calendari musulmà
Feedback: no es correspon amb cap dia concret del calendari gregorià.
- El calendari musulmà té com el gregorià 12 mesos
Feedback: però són mesos intercalats de 29 o 30 dies.

El cap d'any en els països musulmans

En la tradició musulmana, el primer dia de l'any no té o tenia una rellevància especial i de fet no és considerada una festivitat significativa dins el seu cicle festiu.
En la majoria dels països musulmans, però, s'usen indistintament els calendaris musulmà i gregorià, fins i tot amb una major preponderància d'aquest últim. Aquest fet, a més de la influència dels països occidentals, ha suposat que el costum de celebrar el Cap d'Any, sobretot a les ciutats, s'hagi estès considerablement. Un exemple és el cas del Marroc. El Cap d'Any que se celebra, però, és el corresponent al calendari gregorià.

PER QUÈ LA CELEBRACIÓ DEL CAP D'ANY, DEL CALENDARI GREGORIÀ, S'ESTÀ POPULARITZANT EN ALGUNS PAÏSOS DE TRADICIÓ MUSULMANA?

El calendari xinès

El calendari xinès, a l'hora de distribuir els anys, és com el musulmà, lunar, ja que divideix els períodes en mesos de 29 o 30 dies, cosa que suposa anys de 354 dies.

La gran diferència rau en el fet que en el calendari xinès cada tres anys s'hi inclou un nou mes per tal d'ajustar-lo al cicle solar, i és per això que diem que és lunisolar. Aquell any, evidentment, té tretze mesos.

Actualment, a la Xina, tot i que s'utilitza el calendari gregorià, l'any nou continua celebrant-se segons el calendari xinès i de fet és l'activitat festiva més important de tot l'any.

TRES DE LES AFIRMACIONS SEGÜENTS SÓN CORRECTES. INDICA QUINES SÓN.

- La distribució dels mesos en el calendari xinès es fa seguint el cicle lunar.
Feedback: CORRECTE!
- Per ajustar l'any de 354 dies al cicle solar de 365, en el calendari xinès cada tres anys el que es fa és afegir dies als mesos d'aquell any, semblantment a com es fa amb el nostre febrer cada quatre anys.
Feedback: NO ÉS CORRECTE!
- Actualment a la Xina s'usa el calendari gregorià, però la festivitat de l'any nou té en compte el calendari xinès.
Feedback: CORRECTE! A MÉS, ES TRACTA DE LA FESTIVITAT MÉS IMPORTANT PELS XINESOS.
- Malauradament, l'acceptació del calendari gregorià ha fet que els xinesos deixessin de celebrar l'any nou del seu calendari, que havia estat la festivitat més important de la cultura xinesa.
Feedback: O TE'N FALTA ALGUNA O EN TENS ALGUNA DE MALAMENT!
- El calendari xinès és lunisolar. Té en compte els períodes lunars per distribuir els mesos, i el cicle solar per ajustar periòdicament el seu calendari.
Feedback: MOLT BÉ!

L'any nou xinès.

Per concloure la lliçó et proposem una passejada per diferents informacions relacionades amb l'Any Nou Xinès:
- Llegeix primer la informació que en dóna la Wikipèdia.
- En segon lloc, mira't la informació de la televisió valenciana, canal 9, sobre com viu la comunitat xinesa, a València, l'arribada de l'Any Nou Xinès.
- Per acabar, mira't el següent vídeo on es mostra l'ambient festiu que durant els dies que dura l'Any Nou Xinès es viu. Festes de primavera

JA T'HAS LLEGIT I MIRAT ELS VÍDEOS?

Contesta afirmativament per concloure la lliçó.

- Sí
Feedback: ENDAVANT DONCS!
- No
Feedback: FES-HO I AIXÍ PODRÀS ACABAR!