Title: Guia didàctica
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

Aquest tema està dedicat al dia de Nadal. Pel que fa a la celebració de la festa, es proporciona la informació que es considera escaient amb la intenció que l'alumnat rememori el que significa una gran festa o celebració familiar. Al mateix temps es dedica una especial atenció al tió, com a element propi i molt característic del Nadal català.

Els orígens del Nadal
- Text explicatiu dels orígens i de la relació de les festes de Nadal amb la festa del Natalis Solis Invicti, que els romans celebraven amb l'arribada del solstici d'hivern.

Qüestionari del text: "Els orígens del Nadal"
- El títol informa clarament del seu contingut.

El dia de Nadal
- Text que descriu els diferents ritus i celebracions del dia de Nadal.

La nostra gran festa familiar
- Partint del text anterior es demana que facin una redacció del seu Nadal o d'una gran festa familiar en aquells casos que el Nadal no els sigui ni propi ni conegut.

El tió
- Text molt complet que explica els orígens i evolució del tió de Nadal fins arribar a tal com actualment el coneixem.

El ritual del tió
- Es planteja com una lliçó en la qual, partint del simbolisme del foc, es proposa una passejada pel ritual del tió i la seva relació amb altres costums i tradicions.

Altres propostes
- Recerca al voltant del tió: Es proposa que l'alumnat faci una recerca o tria de les canterelles del tió, a la seva població o comarca. S'anima a passar la informació als centres de primària, un cop feta l'activitat. Es proporcionen enllaços que els poden ajudar en la seva tasca.