Title: Guia didàctica
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

Les felicitacions i desitjos de pau i de sort, la dolçor de les neules i torrons i les cançons de Nadal o nadales, ens acompanyen durant tot el cicle nadalenc i aquest és precisament el contingut d'aquest últim tema. Es presenta de tal manera que, si bé el contingut hi és present, allò que es persegueix és que, en la mesura del possible, es visquin. En aquest sentit, per exemple, es proposa una activitat orientada a felicitar-nos les festes i s'acaba oferint la música de diferents nadales.

Les felicitacions de Nadal
- Breu informació sobre aquest costum. Es proporciona un enllaç que permet trametre felicitacions de Nadal.

Els menjars de les festes de Nadal
- Text sobre els àpats més tradicionals d'aquestes festes. Es fa incidència en els dolços que hi són presents, sobretot les neules i els torrons.

Els torrons
- Tenint en compte el text anterior, es planteja un qüestionari que permet el coneixement del dolç més característic del cicle nadalenc: Els torrons, orígens, expansió i diversitat de torrons.

El torró d'Agramunt
- Es convida l'alumnat a mirar un vídeo que ens informa sobre l'elaboració del torró més característic de Catalunya.

Les nadales
- Text introductori. Es fa incidència en la gran presència que les cançons de Nadal tenen en bona part de les activitats festives d'aquestes dates.

Diversitat de nadales
- Tasca amb dues activitats. La primera és un qüestionari sobre els seus orígens, què són les nadales... En la segona s'ha de triar el títol de cinc nadales, a partir d'una explicació de diversos elements que les caracteritzen. Evidentment hi consten els fitxers necessaris per a la seva realització.

Escoltant nadales:
- Tant aquesta com l'última activitat no pretenen altra cosa que s'escoltin algunes nadales. En aquest cas hi trobaran El desembre congelat i La pastora Caterina.

És un desig
- Aquí hi trobaran dues versions de la nadala És un desig de "Les altres cançons de Nadal". La primera correspon al disc mentre que la segona la interpreten la Coral jove de Salou i el Cor Crescendo. Us correspon a vosaltres aprofitar aquesta audició per incorporar-hi aquelles activitats que considereu necessàries. Permeteu-me, però, recomanar que durant aquestes dates cal, gairebé diria que és imprescindible, que els nostres alumnes aprenguin i cantin algunes nadales. Es pot aprofitar el marc de la matèria de música, o simplement com una activitat que fem a tots els cursos. No podem oblidar que formen part del nostre patrimoni cultural.