Title: Investiguem la festa dels Reis
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

REPORTATGE AL VOLTANT DELS REIS

Proposta:
- Es divideix la classe en grups, cadascun dels quals haurà de preparar un dels temes per al reportatge.
- La feina es proposa que es realitzi durant les vacances i es dóna temps per completar-la durant la primera setmana de després de festes.
- La tasca cal preparar-la per poder ser penjada en el blog de la cultura popular o en el web del centre.
- En aquells temes que sigui possible cal animar els alumnes a incorporar-hi imatges o vídeos.

Els temes proposats per al reportatge són els següents:
- Introducció sobre la festa dels Reis: a partir de la informació del text que s'ha llegit, però també del que sabeu o percebeu dels Reis.
- Els patges dels Reis: si n'hi ha a la població, descriure'ls, quines tasques fan els dies previs a la cavalcada, quins dies... Si no n'hi ha, fer un reportatge sobre algun patge dels descrits en l'enllaç. Patges
- La cavalcada de la vostra població o d'alguna de propera: descriure-la.
- Les joguines i regals de Reis: aquest grup ha de preguntar a algunes botigues quines joguines i regals portaran els Reis. No es tracta de fer cap estudi estadístic sinó l'important és l'entrevista.
- Un altre grup el que fa és entrevistar diferents persones per saber com viuen els Reis a casa seva.
- Finalment, un altre grup exposa en el reportatge que la festa dels Reis genera moltes activitats diverses i n'explica algunes de diferents, a partir del següent enllaç: Festes dels Reis d'Orient