Title: Les nadales
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

Les nadales

Les nadales, que són les cançons pròpies de Nadal, tenen una gran importància en el cançoner popular.

La seva popularitat continua ben viva, i de fet actualment seria estrany trobar persones que no reconeguin la música d’almenys alguna nadala. La seva música ens acompanya en concerts i festivals diversos, en cantades a les escoles i instituts, però fins i tot en trobades, dinars i sopars de feina, d’entitats culturals o de grups esportius. Durant el cicle de Nadal el seu so alegra carrers i places i també serveix com a reclam publicitari en els grans centres comercials. Les televisions s’omplen de la seva música i la tonada de diferents nadales acompanya programes i anuncis.

Les lletres de les nadales, tal com ens han arribat a nosaltres, són una barreja de l’ambient de gresca i diversió que solia envoltar les festes de Nadal amb el caire més seriós i formal que l’Església ha procurat que tinguessin.

En la següent activitat us proposem de conèixer un xic l’origen i l’evolució de les nadales.