Title: Categoria per defecte en La festa del Pi de Centelles
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'La festa del Pi de Centelles'

Q: La Festa del Pi de Centelles
A la població de Centelles, comarca d'Osona, s'hi celebra la Festa del Pi.
Aquesta festa, que sembla una reminiscència del culte pagà al món vegetal, durant el solstici d'hivern, té com a dia principal el 30 de desembre, vigília de Santa Coloma. Possiblement per això, hi ha també qui creu, encara que sense gaire fonament, que el ritual que es fa amb un pi es deu al fet que Santa Coloma va morir a la foguera, i evidentment, la llenya que hi cremava era de pi.
Es tracta sens dubte d'una festa que, tot i ser molt senzilla, és d'una gran singularitat i un exemple clar que som les persones les que realment som i fem la festa.

Per conèixer-la més i poder contestar el qüestionari cal que consulteu els enllaços que teniu a continuació.

LA FESTA DEL PI DE CENTELLES:
- web
- Video

Ara ja podeu contestar el següent qüestionari.

En quina d'aquestes comarques es troba la població de Centelles: el Bages, l'Anoia, el Pla de l'Estany, Osona, la Ribera d'Ebre o la Noguera?
A: Osona
Feedback ("Osona"): CORRECTE! Concretament al sud de la comarca i molt a tocar de la comarca del Vallès Oriental.

La Festa del Pi, pròpiament, se celebra el dia 30 de desembre.

Explica, amb frases curtes i concises, pas a pas, en què consisteix la celebració que es fa aquest dia.

Com a exemple aquí teniu les que poden ser la primera i l'última frase:

PRIMERA: Els galejadors de bon matí van tots a missa.
ÚLTIMA: Per acabar es canta, dins l'església, l'himne de Santa Coloma.

Q: En el vídeo un dels galejadors explica què significa per a ells el pi.

Marca quina de les tres explicacions es correspon amb la que dóna el galejador.
- Per a la gent de Centelles el pi significa la llenya de l'arbre que va cremar Santa Coloma i que ells tallant-lo l'han vençut. (Vols dir que l'has sentida, aquesta explicació?)
- El pi representa Centelles, amb els seus carrers, les seves famílies i tots els centellencs. (MOLT BÉ!)
- Representa la riquesa que els dóna el bosc i per això quan s'acaba la festa el guarden com a amulet. (Aquesta no és l'explicació que dóna.)
A: El pi representa Centelles, amb els seus carrers, les seves famílies i tots els centellencs.

Q: Xavier Roviró i Alemany, del Grup de Recerca Folklòrica d'Osona, en un article titulat La Festa del Pi, ens recorda el significat de galejar.

"Tot el cicle de la Festa del Pi comença el dia de Sant Esteve, el 26 de desembre, quan un grup de galejadors van al bosc a triar el pi que hauran de talar el dia de la festa. El pi el regala, amb molt d'honor, l'amo del tros. Busquen un pi que tingui una bonica capçada, amb una brancada rodona i copiosa. Entre tots decideixen quin és el pi més bonic i adient, el marquen i llancen una salve de trets per festejar la tria. Cal dir que galejar és un sinònim de fer festa, però especialment usat quan es galeja amb pólvora, o sia, quan es disparen les escopetes i altra artilleria en senyal de festa."

Tenint en compte el que has vist en el vídeo i el que diu l'autor en aquest article, contesta si és certa o falsa l'afirmació següent.

Els galejadors, que omplen la festa amb els trets de les seves escopetes i trabucs, en són els veritables animadors.
- Vertader (EVIDENTMENT!)
- Fals
A: Vertader

Q: La Festa del Pi té un període de preparació que comença amb la tria del pi i acaba quan es despenja de l'església i es reparteixen els rams de pomes i neules.

Associeu cada data amb la part de la celebració que li correspon.
- 26 de desembre | Els galejadors van a bosc a triar el pi.
- 27 de desembre al vespre | Es fan els ramells de pomes i neules.
- 29 de desembre | Es reparteix la pólvora als galejadors.
- 30 de desembre | El dia central de la celebració. Es talla el pi, s'acompanya fins al poble i es penja damunt l'altar de l'església.
- 31 de desembre | Dia de Santa Coloma. En sortir de l'església, galejada.
- 6 de gener | Es despenja el pi i es reparteixen els rams de pomes i neules.

Q: En el Tradicionari del Nadal Català Joan Soler i Amigó diu:

"Un cop despenjat, de les seves branques els galejadors en fan rams, amulets de la bona sort. Les paneres de pomes i les neules es distribueixen de la manera següent: una per a l'Ajuntament, una altra per a la parròquia, una altra per al propietari del pi i la resta per als galejadors. Diuen que també les pomes curen el mal de coll i tenen virtuts fecundadores. Els rams i amulets de bona sort, penjats a les portes de les cases, preserven de tempestats i de tots els mals"

Marca quina de les afirmacions següents es correspon amb el text que acabes de llegir.
- En el text es parla de la importància que els centellencs donen al pi, fins al punt que creuen que les pomes o les branques del pi són beneficioses. (MOLT BÉ!)
- Explica com es distribueixen el pi i els rams de pomes i sobretot per què es fa d'aquesta manera. (Si bé una part és certa, l'altra no!)
- Explica que els galejadors de les branques en fan rams que els reparteixen per totes les famílies de la població, per tal que els doni sort. (Llegeix de nou el text perquè no és aquesta l'afirmació correcta!)
A: En el text es parla de la importància que els centellencs donen al pi, fins al punt que creuen que les pomes o les branques del pi són beneficioses.