Title: El pessebre
Course: El cicle nadalenc (SECUNDÀRIA) - LA CULTURA POPULAR A L'ESCOLA. Les festes populars, materials digitals

El pessebre

El pessebre

El pessebre és una representació, en format maqueta, d’una espècie de món en petit, i que té com a element central la cova on s’hi representa el Naixement de Jesús, combinant-ho amb un seguit d’escenes del món rural anterior a la mecanització, en el nostre cas el català, amb escenes descrites als evangelis o pròpies de la tradició cristiana.

Indica quina de les afirmacions que tens a continuació és la correcta.

- En el pessebre es representen els moments més importants de la vida de Jesús de Natzaret.
Feedback: ALERTA! Només s'hi representen escenes relacionades amb el seu naixement.
- L'element central del pessebre és la representació del naixement de Jesús, en una cova o portal mig enrunat.
Feedback: CORRECTE!
- El pessebre és una representació del món en petit.
Feedback: LLEGEIX BÉ! I veuràs que no diu això, exactament!

La configuració del pessebre: la cova

La configuració del pessebre

Tradicionalment en el pessebre hi trobem la cova i un camí que hi porta, al voltant del qual s’hi representa aquest món rural. Els elements que el configuren són:

- La cova: feta amb escorces de suro, o en forma de portal mig enrunat, amb les figures, que representen els personatges esmentats als evangelis, com són el nen Jesús, la Mare de Déu i sant Josep, el bou i la mula, que només són citats en algun evangeli apòcrif, però que, des dels primers segles del cristianisme, passen a formar part de les representacions del naixement de Jesús.

- MOLT BÉ
- ALGUNA PARELLA NO LA TENS BÉ!
- En el pessebre tradicional hi sol haver un camí
Feedback: que porta fins a la cova o portal.
- A la cova, a més de les figures del nen Jesús, sant Josep i la Mare de Déu,
Feedback: normalment també s'hi posa un bou i una mula.
- La cova s'acostuma a fer
Feedback: amb escorces de suro.
- Del bou i la mula no se'n parla en cap dels quatre evangelis
Feedback: sinó en uns altres escrits anomenats evangelis apòcrifs.

La configuracó del pessebre: el paisatge.

La configuració del pessebre: el paisatge
- Un paisatge de muntanyes, valls, camps, normalment fet a base de suro i molsa, completat amb branquetes. Amb farina per damunt per simular-hi la nevada que ha caigut i amb un rierol representat amb paper de plata. Pel mig del paisatge hi passa el camí, fet amb sorra i algunes pedretes, per on la mainada de la casa hi fa avançar, diàriament, les figures del pessebre, que van cap a la cova. Completa el paisatge les construccions pròpies del món rural antic, com masies, ponts, el pou i petits poblets.

Quin tipus de paisatge creus que representa el pessebre tradicional, tal com s'ha descrit aquí?

Les figures del pessebre

Les figures del pessebre

Les figures del pessebre representen, per un costat, escenes dels evangelis, com les ja citades de la cova, o altres com l’àngel i els pastors així com els Reis o mags que van cap a Betlem. Al seu costat, però, hi conviuen tot un seguit de figures que simbolitzen el món rural en el qual s’ha escenificat el pessebre: des dels ramats de xais per les muntanyes fins a les vaques, porcs o aviram, al voltant de les masies i, evidentment, una llarga llista de personatges que feien vida en aquest món, com ara els descrits en la següent poesia del músic i pedagog J. Llongueras.

Mira't ara la següent presentació: Les figures del pessebre

I ara explica quins tipus de figures solen fer vida en un pessebre.

El caganer

En el pessebre català hi trobem, a més, un personatge ben particular, cada cop més popular i que no sol faltar en cap pessebre, sigui quina sigui la seva grandària:

El caganer: Tradicionalment representava un home vestit amb pantalons foscos i camisa blanca, amb la barretina al cap i la pipa a la boca, que amagat al darrere d’una cova o arbust feia les seves necessitats.

El caganer ja es troba en alguns pessebres de finals del segle XVII, encara que no es van fer populars fins a finals del segle XIX.

Una de les particularitats que tenen els caganers actuals és que sovint representen personatges populars, des de polítics fins a artistes o esportistes i que, evidentment, van variant amb els anys.

Quina de les següents informacions és la més correcta?

- El caganer és una figura característica introduïda en el pessebre català actual i normalment sol representar personatges coneguts.
Feedback: ALERTA! Si tornes a llegir el text veuràs que aquesta informació té molt poc de certa.
- El caganer és una figura molt típica del pessebre català. De fet, en pessebres del segle XVII ja es troba i es popularitza molt durant el segle XIX. Actualment es fan moltes figures de caganers que representen personatges famosos.
Feedback: MOLT BÉ!
- Es tracta d'una figura que com que és força irreverent cada cop es posa menys en els pessebres, i si es posa sempre és en un lloc ben amagat.
Feedback: Fixa't que, només començar el text, diu que no sol faltar en cap pessebre.

En un pessebre hi ha d'haver

Per acabar et proposem que et miris el següent vídeo. Aquesta és una de les maneres simpàtiques amb què TV3 ens recordava el Nadal de l'any 2009. En el vídeo, Albert Pla, Quimi Portet, Gerard Quintana, Estopa, Joan Miquel Oliver i Manel canten El caganer, cançó d'Albert Pla.

Quan l'hagueu mira't, contesteu cert o fals a la següent afirmació:

El contingut de la cançó, ben mirat, fa una descripció de tot el que hi ha en un pessebre.

- Cert
Feedback: EVIDENTMENT!
- Fals
Feedback: Vols dir que no?